pythainlp/thai_wikipedia_clean_20230101 huggingface dataset:
อ็องรี อ็องตวน เจ้าชายรัชทายาทแห่งลีญ  เป็นพระโอรสพระองค์แรกใน มีแชล เจ้าชายที่ 14 แห่งลีญ กับ เจ้าหญิงเอเลนอราแห่งลีญ เป็นพระนัดดาใน เจ้าหญิงอาลิกซ์ เจ้าหญิงแห่งลีญ กับอ็องตวน เจ้าชายที่ 13 แห่งลีญ เป็นพระปนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา พระองค์ได้รับการสถาปนาเป็น เจ้าชายรัชทายาทแห่งลีญ หลังจากพระบิดาสืบพระอิสริยยศต่อจากพระอัยกา
เจ้าหญิงคริสตินแห่งออร์เลอ็อง-บรากังซา
เจ้าหญิงคริสตินแห่งออร์เลอ็อง-บรากังซา  (เดิม เจ้าหญิงคริสตินแห่งลีญ) พระธิดาในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญ เป็นพระนัดดาในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาใน มีแชล เจ้าชายที่ 14 แห่งลีญ และเป็นพระมาตุจฉาในอ็องรี อ็องตวน เจ้าชายรัชทายาทแห่งลีญ พระองค์เสกสมรสกับเจ้าชายอังโตนีอูแห่งออร์เลอ็อง-บรากังซา มีพระบุตร 4 พระองค์
เดอะทอยส์
ธันวา บุญสูงเนิน (เกิด 1 ธันวาคม พ.ศ. 2538) ชื่อเล่น ทอย, เอม ชื่อในวงการเพลง The Toys เป็นนักร้อง นักดนตรี นักแต่งเพลง โปรดิวเซอร์เพลงชาวไทย บุตรชายของนิตยา บุญสูงเนิน นักร้องดังและเป็นหลานชายของเจินเจิน บุญสูงเนิน นักร้องดัง มีเพลงฮิตอย่าง “หน้าหนาวที่แล้ว”, “ก่อนฤดูฝน”, “04:00”, “Stars”, “ลาลาลอย (100%)” และ “พูดไม่ออก”
เขาเริ่มเข้าวงการเพลงด้วยการแต่งเพลงตอนอายุ 15 ปี เริ่มโปรดิวเซอร์เพลงตอนอายุ 17 ปี โปรดิวเซอร์ให้แก่ศิลปินจำนวนมาก อาทิ ทอม Room 39, เบียร์ The Voice, Potato, Retrospect (Acoustic) ต่อมาเขาได้ปล่อยเพลง "หน้าหนาวที่แล้ว" บนเว็บไซต์ยูทูบ จนได้เข้าสังกัดเพลงวอท เดอะ ดักเมื่อเดือนเมษายน พ.ศ. 2560
เมื่อวันที่ 21 มีนาคม พ.ศ. 2561 เขาได้รับรางวัล 3 รางวัลจากงานประกาศรางวัลทางดนตรี JOOX Thailand Music Awards 2018 โดยแอปพลิเคชัน JOOX ได้แก่รางวัลเพลงป๊อบแห่งปี ได้แก่ หน้าหนาวที่แล้ว, เพลงแห่งปี ได้แก่ เพลงหน้าหนาวที่แล้ว, และศิลปินยอดนิยมแห่งปี ต่อมาเมื่อกลางปี เขาได้รับรางวัล ศิลปินเดี่ยวแห่งปี Nine Entertain Awards 2018 ต่อมาเดอะทอยส์ได้เปิดตัวอัลบั้มแรกที่มีชื่อว่า "SUN" ออกวางจำหน่ายในเดือนตุลาคม ซึ่งงานเปิดตัวอัลบั้มจัดขึ้นที่ดิ เอ็มควอเทียร์ และเมื่อ 10 ธ.ค. พ.ศ. 2561 เขาได้ขึ้นโชว์เพลงก่อนฤดูฝน ในฐานะตัวแทนประเทศไทยในงาน 2018 MAMA Premiere in Korea และได้รางวัลสาขา Best New Asian Artist Thailand และติดอันดับ 1 ศิลปินที่ถูกค้นหามากที่สุดในเว็บไซต์ขายเพลง Melon ในเกาหลีหลังจบงาน MAMA2018 ซึ่งรางวัล Best New Asian Artist นี้ถือเป็นรางวัลใหญ่สำหรับศิลปินทั่วเอเชีย ที่จะมอบให้กับศิลปินตัวแทนจากประเทศญี่ปุ่น, จีน, เวียดนาม, อินโดนีเซีย และไทย ในงาน MAMA หรือ Mnet Asian Music Awards ทุก ๆ ปี โดยจะตัดสินจากการสร้างสรรค์ผลงานของศิลปินในปีนั้น ๆ ซึ่ง The TOYS เองก็เป็นศิลปินไทยเพียงคนเดียวที่ได้รับเลือกให้ได้รางวัล Best New Asian Artist Thailand ในปี 2018
ชีวิตก่อนเข้าสู่วงการ.
ธันวา บุญสูงเนิน (ชื่อเล่น: ทอย, เอม) เกิดวันที่ 1 ธันวาคม พ.ศ. 2538 ตามนามสกุลเป็นชาวนครราชสีมา โดยชื่อเล่น ทอย คุณแม่เป็นคนตั้งให้ มาจากการรวมชื่อของคุณอาสองท่าน คือ ทอมกับบอย และชื่อ เอม คุณพ่อเป็นคนตั้งให้ คุณแม่ของทอยคือนิตยา บุญสูงเนิน คุณพ่อของทอยคือธนพงศ์พันธ์ บูรณะคุปต์ และเป็นหลานของเจินเจิน บุญสูงเนิน ทอยสนใจด้านดนตรีตั้งแต่ตอนเด็ก เริ่มเล่นกีตาร์ตั้งแต่ 7 ขวบและได้ไปเรียนหนังสือที่ต่างประเทศในตอนประถม จนเมื่อวัยรุ่นก็ได้ฟอร์มวงดนตรีกับเพื่อนรวม 4 คน ตอนอายุ 15 ปี เล่นดนตรีได้แทบทุกชนิด เช่น กีตาร์ เปียโน กลอง แซ็กโซโฟน ทรัมเป็ต ระนาด ขลุ่ย เป็นต้น และเริ่มรับจ้างอัดเสียงในสตูดิโอตอนอายุ 16 ปี และเริ่มโปรดิวเซอร์เพลงตอนอายุ 17 ปี ทอยเริ่มสนใจงานโปรดิวเซอร์ตั้งแต่ ม.2 จากการที่โรงเรียนต้องทำเพลงเพื่อแข่งขันกับโรงเรียนอื่น แล้วทอยเห็นน่าสนุกจึงเสนอไอเดียไป ปรากฏว่าไอเดียนั้นถูกเลือกมาใช้ และทำให้โรงเรียนชนะอันดับ 3 กลายเป็นจุดเริ่มต้นที่ทำให้ทอยรู้สึกสนใจอาชีพโปรดิวเซอร์ การคลุกคลีกับรุ่นพี่ในห้องซ้อมดนตรีบ่อย ๆ ทำให้มีโอกาสเรียนรู้เรื่องการอัดเสียงและทำมาสเตอริ่งต่าง ๆ ศิลปินคนแรกที่ทอยโปรดิวซ์เพลงให้ก็คืออะตอม ไมค์ไอดอล เจ้าของเพลง "ห้ามทิ้ง" เพลงแรกที่ทอยมีโอกาสโปรดิวซ์ให้ก็คือเพลง "อานุภาพเล็ก ๆ" ด้านการเล่นกีตาร์ เขาเรียนกีตาร์ด้วยตัวเองและฝึกซ้อมอย่างหนักวันละ 10–12 ชั่วโมงและไม่เคยเรียนในคลาสเรียนกีตาร์มาก่อน เขาได้เข้าประกวดการเล่นกีตาร์ในหลายเวทีและได้รางวัลจากหลายเวทีใหญ่ทั้งในระดับประเทศและในระดับนานาชาติตั้งแต่อายุยังน้อย เช่น จากเวที Light Ibanez Guitar Solo Competition 2014 ได้ที่ 2 ของประเทศเมื่ออายุ 15 ปี, ได้อันดับ 5 ของโลก จากงานประกวด Kiesel Guitars Solo Contest ตอนอายุ 17 ปี, แชมป์ระดับประเทศ รายการ Overdrive Guitar Contest ครั้งที่ 9 เมื่ออายุ 19 ปี ในปีที่มีจอห์น แมคลาฟลินและกัทธรี โกแวน มือกีตาร์ระดับโลกเป็นกรรมการ
2558-2561: งานเพลงบนโลกออนไลน์และงานโปรดิวเซอร์เพลง.
หลังจากที่เริ่มมีประสบการณ์ด้านงานเพลงมากขึ้น ทอยก็ได้เปิดช่องยูทูบเป็นของตนเองโดยใช้ชื่อว่า THURSDAY โดยเขาได้ปล่อยงานเพลงบนโลกออนไลน์ครั้งแรกด้วยเพลง “หน้าหนาวที่แล้ว” เพลงนี้ ตอนแรกเขาอยู่ในนามโปรดิวเซอร์แล้วต้องการส่งเพลงนี้ไปที่ค่ายเพลงค่ายหนึ่งเพื่อให้คนอื่นร้อง เขาฟังแค่ครึ่งเพลงก็ปฏิเสธกลับมา ทอยเสียดายเพลงจึงเอามาปล่อยในช่องยูทูบ พอ 2 ปีผ่านไป ก็มีคนเข้ามาฟังประมาณ 30 ล้านครั้ง และได้เซ็นสัญญากับค่ายเพลงปัจจุบัน ด้านงานโปรดิวเซอร์เพลง ศิลปินที่ทอยโปรดิวซ์เพลงให้ เช่นวงพริกไทย ค่าย RS และทอม Room 39, นิว-จิ๋ว, เบียร์ The Voice, Potato, Retrospect เป็นต้น
2560-ปัจจุบัน: การเข้าสู่วงการเพลง และอัลบั้มแรก "SUN".
เมื่อเป็นที่รู้จักในวงการมากขึ้น ทางสังกัดวอท เดอะ ดัก จึงเชิญให้ทอยเข้ามาร่วมงานในสังกัด โดยเริ่มเซ็นสัญญาเมื่อเดือนเมษายน พ.ศ. 2560 และออกซิงเกิลแรกอย่างเป็นทางการในเพลง "ก่อนฤดูฝน" โดยก่อนที่จะออกซิงเกิลแรกอย่างเป็นทางการนั้น ทางสังกัดก็ได้นำเพลงซิงเกิลก่อนหน้านี้ "หน้าหนาวที่แล้ว" มาเปิดตามวิทยุอีกครั้งจนติดอันดับเพลงหลายสถานีอีกด้วย
ตลอดช่วงปี 2560-2561 ความนิยมในตัวเดอะทอยส์ได้เพิ่มขึ้นเรื่อย ๆ ซึ่งทำให้เขาได้ร่วมเป็นศิลปินรับเชิญให้กับศิลปินอื่น ๆ เช่น ลิปตา ในเพลง "Bad Luck" และยังมีโอกาสร่วมงานกับ บอย โกสิยพงษ์ ในเพลง “เหตุผล” อีกด้วย นอกจากนี้ยังมีการร่วมมือทำเพลงกับผลิตภัณฑ์ต่าง ๆ เพื่อโฆษณาประชาสัมพันธ์อีกด้วย เขามีเพลงฮิตอย่าง “หน้าหนาวที่แล้ว”, “ก่อนฤดูฝน”, “04:00”, “Stars” และ “ลาลาลอย (100%)”
เมื่อวันที่ 21 มีนาคม พ.ศ. 2561 เขาได้รับรางวัล 3 รางวัลจากงานประกาศรางวัลทางดนตรี JOOX Thailand Music Awards 2018 โดยแอปพลิเคชัน JOOX ได้แก่รางวัลเพลงป๊อบแห่งปี ได้แก่ หน้าหนาวที่แล้ว, เพลงแห่งปี ได้แก่ เพลงหน้าหนาวที่แล้ว, และศิลปินยอดนิยมแห่งปี ต่อมาเมื่อกลางปี เขาได้รับรางวัล ศิลปินเดี่ยวแห่งปี Nine Entertain Awards 2018 ต่อมาเดอะทอยส์ได้เปิดตัวอัลบั้มแรกที่มีชื่อว่า "SUN" ออกวางจำหน่ายในเดือนตุลาคม ซึ่งงานเปิดตัวอัลบั้มจัดขึ้นที่ดิ เอ็มควอเทียร์ และเมื่อ 10 ธ.ค. พ.ศ. 2561 เขาได้ขึ้นโชว์เพลงก่อนฤดูฝน ในฐานะตัวแทนประเทศไทยในงาน 2018 MAMA Premiere in Korea และได้รางวัลสาขา Best New Asian Artist Thailand และติดอันดับ 1 ศิลปินที่ถูกค้นหามากที่สุดในเว็บไซต์ขายเพลง Melon ในเกาหลีหลังจบงาน MAMA2018 ซึ่งรางวัล Best New Asian Artist นี้ถือเป็นรางวัลใหญ่สำหรับศิลปินทั่วเอเชีย ที่จะมอบให้กับศิลปินตัวแทนจากประเทศ ญี่ปุ่น, จีน, เวียดนาม,อินโดนีเซีย และ ไทย ในงาน MAMA หรือ Mnet Asian Music Awards ทุก ๆ ปี โดยจะตัดสินจากการสร้างสรรค์ผลงานของศิลปินในปีนั้น ๆ ซึ่ง The TOYS เองก็เป็นศิลปินไทยเพียงคนเดียวที่ได้รับเลือกให้ได้รางวัล Best New Asian Artist Thailand ในปี 2018
ปี พ.ศ. 2562 ธันวาประพันธ์และร้องเพลงประกอบภาพยนตร์เรื่อง "ฮาวทูทิ้ง ทิ้งอย่างไรไม่ให้เหลือเธอ" ชื่อเพลง "ทิ้งแต่เก็บ" ซึ่งได้รับการเสนอชื่อเข้าชิงเพลงจากภาพยนตร์ยอดเยี่ยม จากรางวัลภาพยนตร์ไทย ชมรมวิจารณ์บันเทิง ครั้งที่ 28
ศักดา ฝ่ายอินทร์
ศักดา ฝ่ายอินทร์ (ชื่อเล่น: เปี๊ยก; 17 เมษายน พ.ศ. 2534 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง
พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาว ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่า
Dropsault
คริส คอร์เนลล์
คริส คอร์เนลล์ (; 20 กรกฎาคม ค.ศ. 1964 – 18 พฤษภาคม ค.ศ. 2017) เป็นนักดนตรีและนักร้อง-นักแต่งเพลงชาวอเมริกัน เป็นที่รู้จักดีในฐานะนักร้องนำวงและซาวด์การ์เดน และออดิโอสเลฟ เคยคว้ารางวัลแกรมมีมาแล้วถึงสองครั้ง และยังเป็นที่รู้จักในผลงานเดี่ยวของเขาอีกด้วย เริ่มมีผลงานบันทึกเพลงมาตั้งแต่ปี 1991 กับ Temple of the Dog วงดนตรีอันเป็นอนุสรณ์ระลึกถึงเพื่อนของเขา แอนดรูว์ วูด
คอร์เนลล์ ยังเป็นหนึ่งในผู้นำการเคลื่อนไหวของดนตรีกรันจ์ในยุค 1990 และยังรู้จักกันดีในฐานะนักแต่งเพลง มีเสียงร้องที่ใช้ช่วงเสียงเกือบครบสี่ออกเทฟ รวมทั้งเทคนิคการใช้พลังเสียงร้องที่สูง เขาปล่อยอัลบั้มเดี่ยวทั้งสี่สตูดิโออัลบั้มได้แก่ "Euphoria Morning" (1999) "Carry On" (2007) "Scream" (2009) "Higher Truth" (2015) และไลฟ์อัลบั้ม "Songbook" (2011) คอร์เนลล์ได้รับการเสนอเข้าชิงรางวัลลูกโลกทองคำจากเพลง "The Keeper" ซึ่งปรากฏภาพยนตร์ "Machine Gun Preacher" และยังเป็รผู้ร่วมแต่งเพลงประกอบภาพยนตร์ "You Know My Name" เรื่อง "Casino Royale" ซิงเกิลเดี่ยวครั้งสุดท้ายของเขาคือ "The Promise" ที่ได้แต่เพลงปิดให้แก่ภาพยนตร์ที่มีชื่อเดียวกัน เขาได้รับการลงคะแนนเสียงให้เป็น "นักร้องเพลงร็อกที่ยิ่งใหญ่ที่สุด" โดยผู้อ่านจาก "Guitar World", มีรายชื่อในอันดับ 4 ของ "นักร้องเฮฟวีเมทัลในอันดับท็อป 100 ตลอดตาล" โดย "Hit Parader", อยู่ในอันดับที่ 9 ของรายชื่อ "นักร้องนำที่ดีที่สุดตลอดกาล" โดย "Rolling Stone" อันดับที่ 12 ในรายชื่อ "22 Greatest Voices in Music" ของ MTV
คอร์เนลล์เสียชีวิตจากการฆ่าตัวตายเมื่อวันที่ 18 พฤษภาคม ค.ศ. 2017 ในห้องพักของโรงแรมเอ็มจีเอ็ม แกรนด์ ดีทรอยต์ หลังจากคอนเสิร์ตของวงซาวด์การ์เดน เมื่อคืนก่อนหน้า
เมอร์เซเดส-เบนซ์ เอสแอลเอส-คลาส
มิสแกรนด์เวเนซุเอลา
"มิสแกรนด์เวเนซุเอลา " หรือในช่วงปี ค.ศ. 2013-2016 เป็นที่รู้จักกันในอีกชื่อคือ นางงามกีฬาเวเนซุเอเลา (Señorita Deporte Venezuela) เป็นตำแหน่งนางงามระดับประเทศของเวเนซุเอลา โดยผู้ได้รับตำแหน่งดังกล่าวจะได้เป็นตัวแทนของประเทศเพื่อเข้าร่วมการประกวดมิสแกรนด์อินเตอร์เนชันแนลในแต่ละปี โดยผู้ที่ได้รับการคัดเลือกให้ดำรงตำแหน่งนั้นต้องมีความสวยงามทั้งองค์รวม ไม่ว่าจะป็นความสวยงามด้านกายภาพ ความฉลาด ความมีไหวพริบปฏิภาณ
มิสแกรนด์เวเนซุเอลา 2021 คนปัจจุบัน คือ บาเนสซา โกเอลโญ (Vanessa Coello) จากรัฐโมนากัส จะมอบมงกุฎให้กับมิสแกรนด์เวเนซุเอลาคนใหม่ ประจำปี 2022 ในเดือนมิถุนายน ค.ศ. 2022
เทศบาลตำบลกระจับ
เทศบาลตำบลกระจับ เป็นเทศบาลตำบล ตั้งอยู่ที่ตำบลหนองอ้อ อำเภอบ้านโป่ง จังหวัดราชบุรี มีพื้นที่ตั้งอยู่บริเวณตอนใต้ของอำเภอบ้านโป่งห่างจากอำเภอบ้านโป่ง ระยะทางประมาณ 5 กิโลเมตร เป็นที่ราบลุ่มเหมาะแก่การปลูกพืชไร่และทำนา ลักษณะภูมิประเทศของเทศบาลตำบลกระจับ มีสภาพพื้นที่เป็นที่ราบลุ่มเหมาะแก่การปลูกพืชและทำนา มีพื้นที่จำนวน 9.1 ตารางกิโลเมตร มีทางหลวงหมายเลข 4 เดิม (ถนนเพชรเกษมสายเก่า) และทางหลวงหมายเลข 323 (ถนนทรงพล) ตัดผ่าน โดยมีลักษณะพื้นที่ตั้งฉากกับถนนดังกล่าวจากศูนย์กลางถนนข้างละ 500 เมตร มีระยะทางห่างจากกรุงเทพฯ ประมาณ 65 กิโลเมตร
เทศบาลตำบลกระจับเดิมมีฐานะเป็น “สุขาภิบาลกระจับ” จัดตั้งตามประกาศกระทรวงมหาดไทย เมื่อวันที่ 12 พฤศจิกายน พ.ศ. 2506 (ประกาศราชกิจจานุเบกษา เล่มที่ 80 ตอนที่ 114 หน้า 2626 ลงวันที่ 26 พฤศจิกายน พ.ศ. 2506) และต่อมาเปลี่ยนแปลงฐานะจาก “สุขาภิบาลกระจับ” เป็น “เทศบาลตำบลกระจับ” ตามบทบัญญัติแห่งพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ซึ่งมีผลบังคับใช้ตั้งแต่วันที่ 25 พฤษภาคม 2542 เป็นต้นมา
ตราสัญลักษณ์ของเทศบาลเป็นรูปพระอาทิตย์ฉายแสงส่องสว่างเหนือบึงกระจับ ซึ่งมีความหมายถึง ประชาชนในเจตเทศบาลตำบลกระจับ ที่มีความสุข ความอุดมสมบูรณ์ ความเจริญรุ่งเรือง เปรีบบเสมือนกับแสงของพระอาทิตย์ที่ฉายฉานเหนือบึงกระจับ
ปัจจุบันสำนักงานเทศบาลตั้งอยู่ที่ ถนนเพชรเกษมสายเก่า (สามแยกกระจับ – หนองโพ) เลขที่ 49 หมู่ที่ 9 ตำบลหนองอ้อ อำเภอบ้านโป่ง จังหวัดราชบุรี บนเนื้อที่ 1 ไร่ 1 งาน 94 ตารางวา
โครงสร้างและอัตรากำลังในการบริหารงานของเทศบาล ในปัจจุบัน เทศบาลตำบลกระจับประกอบด้วย 2 องค์กร 2 ส่วนที่สำคัญ คือ สภาเทศบาลและนายกเทศมนตรี
สภาเทศบาล ประกอบด้วยสมาชิกสภาเทศบาลซึ่งมาจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น จำนวน 12 คน เรียกว่า สมาชิกสภาเทศบาล (ส.ท.) มีวาระการดำรงตำแหน่ง คราวละ 4 ปี
นายกเทศมนตรี จำนวน 1 คน มาจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นมีหน้าที่ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างเทศบาล มีวาระการดำรงตำแหน่งคราวละ 4 ปี นายกเทศมนตรีอาจแต่งตั้งรองนายกเทศมนตรี ซึ่งมิใช่สมาชิกสภาเทศบาลเป็น ผู้ช่วยเหลือในการบริหารราชการของเทศบาล ได้ไม่เกิน จำนวน 2 คน นายกเทศมนตรีอาจแต่งตั้งที่ปรึกษานายกเทศมนตรีและเลขานุการนายกเทศมนตรี ซึ่งมิใช่สมาชิกสภาเทศบาล จำนวนรวมกันไม่เกิน 2 คน
นอกจากสมาชิกสภาเทศบาลและนายกเทศมนตรี ซึ่งเป็นข้าราชการการเมืองแล้ว เทศบาลตำบลกระจับยังประกอบด้วยพนักงานเทศบาล และลูกจ้าง ซึ่งได้รับการบรรจุแต่งตั้งให้ปฏิบัติราชการโดยได้รับเงินเดือนจากเงินงบประมาณของเทศบาลฯ มีหน้าที่รับผิดชอบในงานประจำทั่วไปตามส่วนการงานต่างๆ โดยมีผู้บังคับบัญชาสูงสุด คือ ปลัดเทศบาล เป็นผู้บังคับบัญชารองจากนายกเทศมนตรี และรับผิดชอบควบคุมดูแลราชการประจำของเทศบาลให้เป็นไปตามนโยบาย และมีอำนาจหน้าที่อื่นตามที่มีกฎหมายกำหนดหรือตามที่นายกเทศมนตรีมอบหมาย
พื้นที่อาณาเขต.
เทศบาลตำบลกระจับ มีพื้นที่ จำนวน 9.1 ตารางกิโลเมตร มีทางหลวงหมายเลข 4 เดิม (ถนนเพชรเกษมสายเก่า) และทางหลวงหมายเลข 323 (ถนนทรงพล) ตัดผ่าน โดยมีลักษณะพื้นที่ตั้งฉากกับถนนดังกล่าวจากศูนย์กลางถนน ข้างละ 500 เมตร มีระยะทางห่างจากกรุงเทพฯประมาณ 65 กิโลเมตร
ลักษณะภูมิอากาศในรอบปี แบ่งออกเป็น 3 ฤดู ดังนี้
ในเขตเทศบาลตำบลกระจับ จะมีฝนตกชุกในราวเดือนกันยายน เดือนตุลาคม และจะมีช่วงแล้งมากในระหว่างเดือนมีนาคม และเดือนเมษายนของทุกปี
หมู่บ้าน และประชากร.
วันที่ปรับปรุงข้อมูลล่าสุด : 20 กรกฎาคม 2558
รวม 3,329 ครัวเรือน ประชากร 8,785 คน
สภาพทางเศรษฐกิจ โครงสร้างทางเศรษฐกิจหลักของเทศบาลตำบลกระจับ ส่วนใหญ่เป็นกิจกรรมทางด้านอุตสาหกรรม โดยปัจจุบันประชากรวัยทำงานในเขตเทศบาลตำบลกระจับประกอบอาชีพรับจ้าง เป็นช่างฝีมือในโรงงานอุตสาหกรรมและเป็นลูกจ้างในสถานประกอบการต่างๆ ในเขตเทศบาล โดยสถานประกอบการด้านต่างๆ มีดังนี้
สถานประกอบการด้านอุตสาหกรรม
แยกตามขนาดการลงทุน ( Capital Intensive ) ได้เป็น 3 ขนาด คือ
แยกตามขนาดจำนวนการจ้างงาน (Labor Intensive ) มีรายละเอียด ดังนี้
สถานประกอบการด้านพาณิชยกรรม ( ธุรกิจค้าปลีก ) ได้แก่
สถานประกอบการด้านบริการ
สถานประกอบการด้านการเงิน/ธนาคาร
นอกจากนี้ ประชาชนในพื้นที่ยังคงประกอบกิจกรรมทางด้านเกษตรกรรม ได้แก่ การทำนา และพืชไร่ (อ้อย) ผลผลิตที่ได้ไม่คงที่ขึ้นอยู่กับสภาพตามฤดูกาล ทำให้ระดับรายได้ไม่แน่นอน สำหรับการปศุสัตว์ ได้แก่ การเลี้ยงโคนม เป็ด ไก่ และสุกร ซึ่งเป็นพื้นที่ประมาณ 3 ใน 10 ของพื้นที่ที่มีการใช้ประโยชน์ที่ดินเพื่อการเกษตร ทั้งนี้ เกษตรกรที่ประกอบอาชีพเลี้ยงโคนมจะส่งขายน้ำนมดิบแก่สหกรณ์โคนมหนองโพ ( ในพระบรมราชูปถัมภ์ ) โดยปัจจุบัน การเพาะปลูกพืชไร่ในพื้นที่ จะเป็นการปลูกเพื่อเป็นพืชอาหารสัตว์แก่โค และสุกรดังกล่าว
เกษตรกรรม จากพื้นที่ทั้งหมดของเทศบาล จำนวน 5,687.50 ไร่ เป็นเนื้อที่ถือครองทางการเกษตร 3,314.94 ไร่ คิดเป็นร้อยละ 58.28 ของเทศบาล โดยมีพืชเศรษฐกิจหลักที่สำคัญ คือ พืชไร่ ได้แก่ ข้าวและอ้อย
สภาพทางสังคม ศาสนาและลักษณะทางวัฒนธรรม.
สภาพทางสังคม และศาสนา
ลักษณะทางสังคม ประชากรในเขตเทศบาลตำบลกระจับมีหลายเชื้อชาติ เช่น ไทย จีน ไทยโยนก (ยวน) โดยประชากรในเขตเทศบาลส่วนใหญ่ นับถือศาสนาพุทธ คิดเป็นอัตรา ร้อยละ 85 โดยในพื้นที่เทศบาล มีศาสนสถาน จำนวน 1 แห่ง คือ วัดจันทาราม ซึ่งมีพระพุทธรูปศักดิ์สิทธิ ที่ชาวบ้านโป่ง และประชาชนในพื้นที่อื่นให้ความเคารพอย่างมาก นอกจากนี้ประชาชนในตำบลดอนกระเบื้อง ที่อยู่ในเขตเทศบาลยังนับถือศาสนาคริสต์ โดยมี ศาสนสถาน จำนวน 1 แห่ง คือ โบสถ์คาทอลิกอัครเทวดามีคาแอล ซึ่งศาสนสถานทั้ง 2 แห่ง ในพื้นที่ล้วนมีความเก่าแก่ และเป็นที่เคารพของประชาชนมาอย่างยาวนาน
ลักษณะทางวัฒนธรรม
เนื่องจากชุมชนในเขตเทศบาลตำบลกระจับ เป็นชุมชนที่ตั้งอยู่ภาคกลาง จึงมีขนบ-ธรรมเนียมประเพณีและวัฒนธรรมเหมือนกับคนไทยภาคกลางทั่วไป โดยมีการประกอบพิธีกรรมในวันสำคัญต่างๆ ทางศาสนา เช่น การอุปสมบท วันสงกรานต์ วันเข้าพรรษา ประเพณีลอยกระทง นอกจากนี้ประชากรในพื้นที่มีลักษณะการอยู่อาศัยเป็นครอบครัวใหญ่ และยังมีการรวมตัวกันทางสังคม และวัฒนธรรมประเพณีของชนบางกลุ่มอยู่ รวมถึงความร่วมมือทางด้านสังคม มีการจัดตั้งชุมชนย่อย จำนวน 12 ชุมชน ลักษณะความร่วมมือที่เกิดขึ้นมีแบ่งกลุ่ม และรวมตัวตามลักษณะพื้นที่ ที่อยู่อาศัยใกล้เคียงกันแบบอัตโนมัติ เช่น มีการรวมตัวกันเพื่อร่วมกิจกรรมทำความสะอาดสถานที่สาธารณะ การบริจาคโลหิต หรือการทำกิจกรรมเนื่องในวันสำคัญ ทางศาสนา วัฒนธรรม ประเพณีต่างๆ เป็นต้น
การบริการพื้นที่และทรัพยากรธรรมชาติ.
การคมนาคม การจราจร
การคมนาคมขนส่งในเขตเทศบาลใช้ยานพาหนะทางบกเป็นหลัก โดยมีเส้นทางคมนาคมสายสำคัญ จำนวน 2 สาย ดังนี้
จากการที่พื้นที่ในเขตเทศบาล เป็นบริเวณเขตติดต่อระหว่างอำเภอและจังหวัด ที่เป็นย่านชุมชนและเศรษฐกิจที่สำคัญ (อำเภอบ้านโป่ง อำเภอโพธาราม อำเภอบางแพ จังหวัดราชบุรี อำเภอท่ามะกา อำเภอท่าเรือ อำเภอท่าม่วง จังหวัดกาญจนบุรี อำเภอเมืองนครปฐม อำเภอกำแพงแสน อำเภอนครชัยศรี จังหวัดนครปฐม) จึงทำให้มีประชาชนที่เดินทางผ่านหรือเข้ามาติดต่อทำกิจธุระในเขตเทศบาล หรือใช้เส้นทางในเขตเทศบาลเป็นทางผ่านจำนวนมากประกอบกับมีโรงงานอุตสาหกรรมตั้งอยู่เป็นระยะๆ จึงทำให้การจราจรบนถนนประสบปัญหาการติดขัดและเกิดอุบัติเหตุ อยู่บ้าง โดยเฉพาะบริเวณทางหลวงแผ่นดิน หมายเลข 323 ในช่วงเปลี่ยนกะงานของพนักงานโรงงาน ( ช่วงบ่ายและช่วงเที่ยงคืน )
การขนส่งผู้โดยสาร ปัจจุบันในเขตเทศบาล การคมนาคมทางรถยนต์มีความสะดวกและเป็นที่นิยมที่สุด โดยเฉพาะการใช้ยานพาหนะส่วนบุคคล ได้แก่ รถยนต์และรถจักรยานยนต์ สำหรับการเดินทางระหว่างอำเภอใกล้เคียง ได้แก่
การประปา
การดำเนินกิจการประปาในเขตเทศบาล อยู่ในความรับผิดชอบของเทศบาลตำบลกระจับ มีจำนวนผู้ใช้น้ำประปาในเขตเทศบาลรวมจำนวนทั้งสิ้น 1,887 ราย (ข้อมูล ณ กรกฎาคม 2557)
การดำเนินการเกี่ยวกับไฟฟ้าให้กับประชาชนในเขตเทศบาลอยู่ในความรับผิดชอบของการไฟฟ้าภูมิภาค อำเภอบ้านโป่ง (ซึ่งมีพื้นที่ความรับผิดชอบครอบคลุมทั่วอำเภอ) โดยการไฟฟ้าได้ดำเนินการจ่ายกระแสไฟฟ้าให้แก่ผู้ใช้ไฟฟ้าหลายประเภทไม่ว่าจะเป็นประชาชนทั่วไปที่อยู่ตามบ้านเรือน สถานธุรกิจ อุตสาหกรรมต่าง ๆ และหน่วยงานราชการ
การสื่อสารและโทรคมนาคม
เขตเทศบาลตำบลกระจับ ถือเป็นพื้นที่ที่มีประชาชนอาศัยอยู่เป็นจำนวนมาก มีการใช้ประโยชน์ในพื้นที่ที่หลากหลาย ได้แก่ โรงงานอุตสาหกรรม บริษัท ห้างสรรพสินค้า ร้านค้า และโรงแรม ระบบโทรคมนาคม จึงเป็นระบบโครงสร้างพื้นฐานที่จำเป็นต่อกิจกรรมทางธุรกิจดังกล่าว
นอกจากนี้ในเขตเทศบาล ยังมีหอกระจายข่าวและวิทยุชุมชนที่เป็นช่องทางการสื่อสาร ที่สามารถตอบสนองการสื่อสารเพื่อชีวิตชุมชน เช่นเดียวกับพื้นที่อื่นๆ โดยมีวิทยุชุมชนที่ส่งกระจายเสียงประมาณ 10 คลื่นความถี่ และมีหนังสือพิมพ์ท้องถิ่น ( ที่มีการจำหน่ายและรับบริการด้านการประชาสัมพันธ์ในเขตเทศบาลตำบลกระจับ) ได้แก่ เสียงมวลชน ข่าวภาค 7 พลังชน สื่อตะวันตก สื่อจักรีราช นิวชาวไทย ฯลฯ
สถานพยาบาลในเขตเทศบาลตำบลกระจับ ประกอบด้วย
โดยที่สามารถรองรับความต้องการใช้บริการของประชาชนในพื้นที่ได้อย่างพอเพียง เนื่องจากประชาชนส่วนใหญ่หากเจ็บป่วยจะเดินทางไปรับการรักษาในอำเภอบ้านโป่ง ซึ่งมีโรงพยาบาลของรัฐและเอกชน รวมถึงคลินิกเอกชนมากมายหลายแห่ง เพราะมีระยะทางห่างจากเขตเทศบาลตำบลกระจับเพียง 5 กิโลเมตรเท่านั้น
การดับเพลิงและป้องกันอัคคีภัย
ดำเนินการโดยฝ่ายป้องกันและบรรเทาสาธารณภัย มีรถดับเพลิง 1 คัน หัวท่อประปาข้างถนนสำหรับต่อสายสูบน้ำดับเพลิง จำนวน 11 จุด
เทศบาลดำเนินการจัดเก็บขยะภายในเขตเทศบาล และนำส่ง หจก.คุณธรรมขนส่ง เป็นผู้กำจัดโดยวิธีการฝังกลบ บนพื้นที่ 18 ไร่ 3 งาน เลขที่ 39/1 หมู่ 17 ตำบลปากแรต อำเภอบ้านโป่ง จังหวัดราชบุรี
กีฬา นันทนาการ และการพักผ่อน
เทศบาลตำบลกระจับมีลานกีฬาเพื่อให้ประชาชนและเยาวชนได้มาออกกำลัง เล่นกีฬา จำนวน 3 แห่ง คือ ลานกีฬาบ้านโพธิ์เจริญ ลานกีฬาชุมชนหัวโป่ง สนามกีฬาของโรงเรียน วัดจันทาราม และสวนสาธารณะบึงกระจับ ซึ่งสามารถใช้เป็นสถานที่เล่นกีฬาได้หลายประเภท เช่นฟุตบอล วอลเล่ย์บอล บาสเกตบอล ตะกร้อ เป็นต้น นอกจากนี้ยังมีเครื่องออกกำลังกายกลางแจ้งไว้สำหรับบริการประชาชน จำนวน 12 แห่ง กระจายไว้ในชุมชนในเขตเทศบาล ตำบลกระจับ เพื่อส่งเสริมให้ประชาชนได้ออกกำลังกาย
เทศบาลตำบลกระจับ ยังมีสถานที่พักผ่อนหย่อนใจ จำนวน 1 แห่ง คือ สวนสาธารณะบึงกระจับ หมู่ที่ 11 ตำบลหนองอ้อ ซึ่งประชาชนทั่วไปสามารถใช้เป็นสถานที่สำหรับการทำนันทนาการ และการพักผ่อน ออกกำลังกายยามว่าง
โรบินฮูด (แก้ความกำกวม)
โรบินฮูด เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ
โรบินฮูด สามารถหมายถึงภาพยนตร์เรื่องต่อไปนี้
เจ้าหญิงมารี กาบรีแยลแห่งลักเซมเบิร์ก
เจ้าหญิงมารี กาเบรียล เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก  เป็นพระธิดาพระองค์ที่ 4 ใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉาใน แกรนด์ดยุกอ็องรีแห่งลักเซมเบิร์ก พระองค์เสกสมรสกับ คนุดที่ 7 เคานท์แห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เจ้าหญิงพระชายา และเคาน์เตสแห่งโอลเทน-เลนเดอร์เบิร์ก มีพระบุตร 8 พระองค์ ต่อมาพระสวามีสิ้นพระชนม์ พระธิดาพระองค์ใหญ่สืบพระอิสริยยศเป็น โมนิคที่ 8 เคาน์เตสแห่งโอลเทน-เลนเดอร์เบิร์ก พระองค์จึงดำรงพระอิสริยยศเป็น เจ้าหญิงพระมารดาและเคาน์เตสแห่งโอลเทน-เลนเดอร์เบิร์ก
ภายหลังการสิ้นพระชนม์ลงของ แกรนด์ดยุกฌ็องแห่งลักเซมเบิร์ก พระเชษฐา เมื่อวันที่ 23 เมษายน ค.ศ. 2019 พระองค์ทรงเป็นพระบุตรเพียงพระองค์เดียวใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา ที่ยังทรงพระชนม์
โลกบวมๆ แบนๆ ของโรบินฮู้ด
มังกรหยก ตอน กำเนิดเอี้ยก้วย (1995)
Louis Koo
แซทเทิร์น (เทพปกรณัม)
วัดน้ำใส
วัดน้ำใส สามารถหมายถึง
มิเชลที่ 14 เจ้าชายแห่งลีญ
เจ้าชายน้อย (ภาพยนตร์ พ.ศ. 2558)
เจ้าชายน้อย  คือ ภาพยนตร์แอนิเมชันสามมิติแนวแฟนตาซี ปี พ.ศ. 2558 ดัดแปลงจากวรรณกรรมชื่อเดียวกันของอ็องตวน เดอ แซ็งแตกซูว์เปรี กำกับโดย มาร์ก ออสบอร์น เขียนบทภาพยนตร์โดย ไอรีนา บริกนัลล์ และบ็อบ เพอร์ซีเชตตี พากย์เสียงภาษาอังกฤษโดย เจฟฟ์ บริดเจส, แรเชล แม็กอดัมส์, พอล รัดด์, บัด คอร์ต, มารียง กอตียาร์, เบนีเซียว เดล โตโร, เจมส์ แฟรนโก, ริกกี เชอร์เวส์, พอล จีอามัตตี, ไรลีย์ ออสบอร์น, แอลเบิร์ต บรูกส์ และแมกเคนซี ฟอย เล่าเรื่องของเด็กสาวที่ได้รับการส่งต่อเรื่องราวของ "เจ้าชายน้อย" จากนักบินชราคนหนึ่ง ที่อ้างว่าเคยได้พบกับเจ้าชายน้อยในทะเลทรายสะฮาราเมื่อครั้งยังหนุ่ม
ภาพยนตร์เรื่องนี้จัดฉายรอบปฐมทัศน์เมื่อวันที่ 22 พฤษภาคม พ.ศ. 2558 ในเทศกาลภาพยนตร์กาน ครั้งที่ 68 และเข้าฉายในประเทศฝรั่งเศสอย่างเป็นทางการเมื่อวันที่ 29 กรกฎาคมของปีเดียวกัน
ภาพยนตร์เรื่องนี้เล่าเรื่องของเด็กสาว (แมกเคนซี ฟอย) ที่อาศัยอยู่กับแม่ (แรเชล แม็กอดัมส์) ที่เข้มงวดและหวังให้เธอเข้าเรียนในโรงเรียนชั้นนำแห่งหนึ่ง ในช่วงปิดเทอมฤดูร้อน เธอกับแม่ย้ายมาอาศัยในบ้านหลังใหม่ที่อยู่ละแวกโรงเรียนดังกล่าว แต่ละวันเด็กสาวต้องเตรียมตัวสอบอย่างเคร่งครัดตามตารางชีวิตที่แม่จัดไว้ให้เพื่อชิงโควตาเข้าเรียน
วันหนึ่ง เด็กสาวได้พบกับชายชราที่อาศัยอยู่ข้างบ้านของเธอ ชายชราผู้นั้นคืออดีตนักบิน (เจฟฟ์ บริดเจส) ที่ครั้งหนึ่งเคยได้พบกับเจ้าชายน้อย (ไรลีย์ ออสบอร์น) กลางทะเลทรายสะฮาราเมื่อคราวที่เขาขับเครื่องบินไปตกที่นั่นเมื่อตอนยังหนุ่ม เด็กสาวและนักบินชราสนิทสนมกันมากขึ้น ทุกวันเธอจะลอบออกจากบ้านเพื่อไปเที่ยวเล่นในบ้านของนักบิน เขาได้สอนประสบการณ์นอกตำราเรียนแก่เธอและเล่าเรื่องราวของเจ้าชายน้อยให้เธอฟัง
เจ้าชายน้อยคือเด็กชายที่อาศัยอยู่บนดาวเคราะห์น้อยบี 612 ทุกวันเจ้าชายน้อยจะคอยกำจัดต้นกล้าของต้นเบาบับที่ปกคลุมอยู่ทั่วดาว เพราะกลัวว่าถ้าปล่อยทิ้งไว้ต้นเบาบับจะเติบโตจนมีขนาดใหญ่เกินดาวของตน
วันหนึ่ง ขณะที่เจ้าชายน้อยกำจัดต้นเบาบับอยู่นั้น เขาได้พบกับดอกไม้ตูมดอกหนึ่ง เขาเฝ้าคอยทะนุถนอมดูแลจนมันโตขึ้นเป็นดอกกุหลาบ (มารียง กอตียาร์) และกลายเป็นเพื่อนกัน แต่เมื่อเวลาผ่านไปดอกกุหลาบเริ่มเรียกร้องความดูแลเอาใจใส่มากขึ้น จนทำให้เจ้าชายน้อยอึดอัดใจและตัดสินเดินทางออกจากดาวดวงนั้นไป
เจ้าชายน้อยเดินทางไปพบกับผู้คนบนดาวเคราะห์น้อยดวงอื่น ๆ ได้แก่ พระราชา (บัด คอร์ต) จอมหยิ่ง (ริกกี เชอร์เวส์) และนักธุรกิจ (แอลเบิร์ต บรูกส์) ก่อนที่จะเดินทางมาถึงโลกมนุษย์
บนโลก เจ้าชายน้อยได้พบกับสุนัขจิ้งจอกแดง (เจมส์ แฟรนโก) เขาทำให้มันเชื่องและกลายเป็นเพื่อนสนิทกัน แต่แล้ววันหนึ่ง เจ้าชายน้อยเกิดความคิดถึงดอกกุหลาบบนดาวบ้านเกิด เขาจึงได้ลาจากจิ้งจอกเพื่อกลับไปพบกับดอกกุหลาบ โดยการขอให้งูพิษ (เบนีเซียว เดล โตโร) กัด โดยก่อนจากกัน สุนัขจิ้งจอกได้สอนให้เจ้าชายน้อยมองสรรพสิ่งต่าง ๆ ด้วยหัวใจ
เมื่อเล่าจบ นักบินกล่าวกับเด็กสาวว่า เมื่อถึงเวลาวันหนึ่งเขาจะกลับไปหาเจ้าชายน้อยเช่นกัน
การที่เด็กสาวได้ใช้ชีวิตร่วมกันกับนักบิน และได้รับรู้เรื่องราวของเจ้าชายน้อย ทำให้เธอได้รับประสบการณ์และจินตนาการใหม่ ๆ ที่อยู่นอกเหนือโลกแห่งการศึกษาที่แม่จัดวางไว้ให้ รวมถึงได้ตั้งคำถามกับความเป็นผู้ใหญ่ที่เธอจะต้องพบในอนาคต ในขณะที่แม่ของเธอไม่เห็นด้วยอย่างยิ่งที่เธอจะเสียเวลากับนักบินแทนที่จะดำเนินชีวิตตามแผนที่แม่ต้องการ
วันหนึ่ง นักบินไม่สบายหนักจนต้องเข้าโรงพยาบาล เด็กสาวจึงหาทางช่วยเหลือด้วยการเดินทางเข้าสู่โลกแห่งจินตนาการเพื่อไปแจ้งข่าวต่อเจ้าชายน้อย การเดินทางนำเธอไปพบกับนายเจ้าชาย (Mr. Prince) (พอล รัดด์) ซึ่งเป็นเจ้าชายน้อยในวัยผู้ใหญ่ ที่อาศัยและทำงานอยู่บนดาวเคราะห์น้อยของนักธุรกิจ ชายที่ต้องการแต่ผลกำไร โดยการบังคับให้ผู้คนรวมถึงนายเจ้าชายทำงานหามรุ่งหามค่ำให้กับตน
เด็กสาวปฏิเสธแนวคิดของนักธุรกิจกับพรรคพวก และประกาศว่าตนจะไม่เติบโตเป็นผู้ใหญ่แบบนักธุรกิจ ก่อนที่จะช่วยนายเจ้าชายออกมาจากดาวดวงนั้น และพากลับไปยังบี 612 เพื่อพบกับดอกกุหลาบอีกครั้ง เมื่อไปถึง พวกเขาได้พบแต่เพียงซากของดอกกุหลาบ นายเจ้าชายเสียใจแต่ก็ได้เรียนรู้ที่จะมองดอกกุหลาบด้วยหัวใจและได้รับรู้ถึงการมีอยู่ของดอกกุหลาบอีกครั้ง ก่อนที่เขาจะกลับไปเป็นเจ้าชายน้อยเช่นเดิม
เด็กสาวกลับสู่โลกแห่งความเป็นจริงอีกครั้ง ได้พบนักบินที่รักษาตัวในโรงพยาบาล ทำความเข้าใจเกี่ยวกับการดำเนินชีวิตกับแม่ของตน และใช้ชีวิตต่อไปอย่างมีความสุข
เอ็กซ์แอมแบสเซเดอส์
เอ็กซ์แอมแบสเซเดอส์ (; บางครั้งใช้ XA) เป็นวงดนตรีร็อกจากเมืองอิธากา รัฐนิวยอร์ก สหรัฐอเมริกา ปัจจุบันประกอบด้วยสมาชิก 3 คนได้แก่ แซม แฮร์ริส (ร้องนำ), เคซีย์ แฮร์ริส (คีย์บอร์ด) และแอดัม เลวิน (กลอง) วงก่อตั้งในปี ค.ศ. 2009 โดยใช้ชื่อว่าแอมแบสเซเดอส์และออกอีพีเปิดตัว "Ambassadors EP" ที่มีซิงเกิลนำอย่าง "Tropisms" ต่อมาพวกเขาออกแอลพีชื่อ "Litost" ซึ่งเพลงชื่อเดียวกันใช้ประกอบในภาพยนตร์ "เดอะโฮสต์ ต้องยึดร่าง" ในปี ค.ศ. 2012 พวกเขาเซ็นสัญญากับซองส์มิวสิกพับลิชิง และออกซิงเกิล "Unconsolable" ที่ภายหลังมีการนำมาทำใหม่ ซิงเกิลดังกล่าวได้รับความสนใจจากแดน เรย์โนลส์ นักร้องนำวงอิแมจินดรากอนส์ ขณะที่เขาพักรักษาตัวที่โรงพยาบาลในเมืองนอร์ฟอร์ก รัฐเวอร์จิเนีย และเสนอให้ค่ายเพลงอินเตอร์สโคปเรเคิดส์ติดต่อไปที่วงนี้